प्रस्तुत पोस्ट Maharaja Ranjit Singh Quotes in Hindi में हम भारत के महान शासक महाराजा रंजीत सिंह के कुछ विचारों से अवगत होंगे। आइए सबसे पहले उनका संक्षिप्त परिचय जानते हैं।
महाराजा रंजीत सिंह – एक परिचय
महाराजा रंजीत सिंह का जन्म 13 नवंबर 1780 में गुंजरावाला (अब पाकिस्तान) में हुआ था। उन्हें पंजाब केसरी (शेरे पंजाब) के नाम से भी बुलाया जाता था। वे जाट जाति, सिख धर्म और पंजाब के लिए गौरव के प्रतीक बन गए। अल्पायु में ही चेचक के कारण उनके एक आंख की रोशनी चली गयी। जब वे केवल 12 वर्ष के थे तभी उनके पिता का निधन हो गया और इस छोटी उम्र में ही उनको अपना राज –पाट संभालना पड़ा। वे एक प्रजापालक राजा थे।
कैप्टन दलीप सिंह अहलावत के मुताबिक, महाराजा रंजीत सिंह की गणना भारत के महान शासकों में की जाती है। इटालियन जाति में जुलियस सीजर, फ्रांसीसी में नेपोलियन, जर्मनी में लूथर, हिटलर और यूनानियों में जो स्थान सिकंदर महान को प्राप्त है, उनसे भी अधिक महत्वपूर्ण और उज्जवल स्थान भारतवर्ष में महाराजा रंजीत सिंह को प्राप्त है। वे सिर्फ सिक्खों एवं जाटों के ही पूजनीय नहीं थे, अपितु समस्त भारतवर्ष के लोग उन्हें बहुत ही आदर और सम्मान देते हैं।
आइए अब महाराजा रणजीत सिंह द्वारा कहे गए कुछ अनमोल वचन को जानते हैं जो हमारे अंदर कर्तव्य और मानवता की भावना का संचार करते हैं।
महाराजा रंजीत सिंह के अनमोल विचार
- मेरे लिए प्रजा ही सब कुछ है। यदि मेरी प्रजा दुखी और भूखी रहे और मेरे अन्न के भंडार भरे रहे तो मैं राजा बनने योग्य कैसे रहूंगा। सबका पेट भरना तो मेरा कर्तव्य है।
- वेश बदलकर मैं अपनी प्रजा को ना देखूं तो मुझे कभी असली बात पता नहीं चलेगी। अधिकारियों की बातों का क्या, सत्य भी हो सकता है और झूठ भी।
- मेरा राज्य एक महान राज्य है। मैं यह निष्कंटक राज्य अपने उत्तराधिकारी को सौपूंगा।
- हर व्यक्ति भूल कर सकता है। केवल परमात्मा ही एक ऐसा है जो कभी भूल नहीं करता।
- यह ईश्वर की इच्छा थी कि मैं सभी धर्मों को एक आंख से देखूं, इसलिए उसने मुझे एक आंख की रोशनी से वंचित कर दिया।
- एक बार उनकी मुस्लिम बीबी मोहरा ने उनसे पूछा – "आप कहां थे जब अल्लाह सुंदरता बांट रहा था।" महाराजा ने उत्तर दिया – "तब मैं अपने लिए एक शक्तिशाली राज्य मांग रहा था।"
महाराजा रंजीत सिंह के अनमोल विचार के अलावे इसे भी पढ़ें:
- आचार्य चाणक्य के अनमोल वचन – 1
- पैगंबर मुहम्मद के उद्धरण
- शिरडी वाले साईं बाबा के अनमोल वचन
- स्वामी विवेकानंद के अनमोल वचन
- भगवान महावीर के अनमोल वचन
- रूमी के अनमोल उद्धरण